Un semn de profund respect și prețuire, a venit din partea Republicii Moldova, pentru primarul orașului Ardud, Ovidu Duma, dar și pentru întreaga sa comunitate.
Prin hotărâre de consiliu local a orașului Sîngerei, reședința raionului cu același nume, Ovidiu Duma a primir titlul de cetățean de onoare.
„Frații noștri de peste Prut sunt flăcări vii de patriotism și iubire de neam, motiv pentru care mereu i-am sprijinit activ, în numele comunității noastre. Acest titlu onorant este, în primul rând, al tuturor ardudenilor, oameni cu inimă mare, ale cărei bătăi se aud până dincolo de granițele geografice ale țării”, a precizat primarul Ovidiu Duma.
Conform lui Ovidiu Duma, primarul este carte de vizită a unei comunități, reprezentând imaginea în oglindă a cetățenilor care-l aleg, iar datoria sa este să reprezint cu demnitate, echilibru și suflet, dovada fiind faptul că Ardudul a câștigat respectul pretutindeni în țară și în străinătate, vine prin astfel de distincții deosebite.
„Mulțumesc Sîngerei, mulțumesc Arcadie Covaliov și tuturor celor care au considerat ca meritam această distincție! Felicitări ardudeni, mădărăseni, băbeni, gerăușeni și stimați locuitori ai Sărăturii și ai Ardudului Vii! Ardud, orașul unde se poate!”, a adăugat primarul Ovidiu Duma.